Það styttist í haustið og gott að fara að huga að peysu fyrir veturinn . Í dag birtum við uppskrift af peysu sem er prjónuð á prjóna no 8 úr Alice frá Permin , sem er blanda af 63% alpakka og 37% polyamid . Peysan er bæði létt og hlý og ekki spillir að hún er auðprjónuð . Ein falleg Roð-tala setur skemmtilegan svip á kragann sem liggur laus niður en með því að hneppa tölunni er kominn skjólgóður rúllukragi . 1. umf : * 1 sl , 1 br * endurtakið * * út umferðina . 2. umf : * 1 br , 1 sl * endurtakið * * út umferðina . Prjónið umferð 1 og 2 til skiptis . Fitjið upp 136-150-160-180 l á prjón no 8 og prjónið stroff , 1 sl , 1 br alls 15 umf . Næsta umferð er prjónuð slétt , en um leið er fækkað um alls 20-26-24-32 l , þá eiga að vera 116-124-136-148 l á prjóninum . Setjið prjónamerki við upphaf umferðar og prjónið áfram perluprjón þar til bolur mælist 40-41-42-43 sm . Setjið 2 síðustu l umferðar og 2 fyrstu l á hjálparnælu . Fitjið upp 36-38-40-42 l á prjón no 8 og prjónið stroff , 1 sl , 1 br alls 10 umf . Næsta umferð er prjónuð slétt , en um leið er fækkað um alls 8-8-10 - 10 l , þá eiga að vera 26-28-30-32 l á prjóninum . Setjið prjónamerki við upphaf umferðar og prjónið áfram perluprjón , aukið um leið út um 1 l hvorum megin við prjónamerkið í 3ju hverri umferð þar til alls eru 46-48-50-52 l á prjóninum . Prjónið áfram þar til ermi mælist 42-43-44-44 sm . Setjið 2 síðustu l umferðar og 2 fyrstu l á hjálparnælu . Prjónið aðra ermi eins . Prjónið 54-58-64-70 l á bolstykki , setjið næstu 4 l á hjálparnælu , prjónið fyrri ermi við , athugið að gæta þess að perluprjónið haldi sér , ef það passar ekki má hliðra lykkjunum á nælunni á erminni um eina lykkju til að það gangi upp . Prjónið næstu 54-58-64-70 l á bol og prjónið næstu ermi við . Setjið nú prjónamerki við mót erma og bols , alls 4 merki . Prjónið áfram perluprjón en í annarri hverri umferð eru síðustu 2 l fyrir prjónamerki og fyrstu 2 eftir merkið prjónaðar saman . Þegar 44-48-52-56 l eru á prjóninum gerum við upphækkun á bakstykki . Prjónið 22-24-26-28 l perluprjón , snúið við , prjónið 18-20-22-24 tilbaka , snúið við og prjónið 14-16-18-20 til baka , snúið við og prjónið 10-12-14 - 16 til baka , snúið enn einu sinni við og prjónið 6-8-10 - 12 l til baka . Þá er komið að kraganum , prjónað er fram og til baka , 1 sl , 1 br . Takið í fyrstu umferð upp 8-8-10 - 10 lykkjur jafnt yfir umferðina þannig að alls eru 52-56-62-66 l á prjóninum . Prjónið alls 20-20-22-22 umferðir og fellið laust af . Lykkjið saman undir ermum og gangið frá endum . Festið fallega Roð-tölu á miðjan fremri hluta kragans og búið til hnappagat á aftari hluta kragans ( myndið hæfilega langa lykkju og kappmellið utan um hana ) .